
[bookmark: TextBodyBegin]Az Európai Parlament,
–	tekintettel az ENISA (Európai Uniós Kiberbiztonsági Ügynökség) 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:1], [1:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:2], [2:  	HL C, C/2023/112, 2023.10.12.] 

–	tekintettel a 2022. évi pénzügyi évre szóló költségvetés végrehajtása tekintetében az Ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9‑0097/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:3] és különösen annak 70. cikkére, [3:  	HL L 193., 2018.7.30., 1. o.] 

–	tekintettel az ENISA-ról (az Európai Uniós Kiberbiztonsági Ügynökségről) és az információs és kommunikációs technológiák kiberbiztonsági tanúsításáról, valamint az 526/2013/EU rendelet hatályon kívül helyezéséről (kiberbiztonsági jogszabály) szóló, 2019. április 17-i (EU) 2019/881 európai parlamenti és tanácsi rendeletre[footnoteRef:4] és különösen annak 31. cikkére, [4:  	HL L 151., 2019.6.7., 15. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló 2018. december 18-i (EU) 2019/715 felhatalmazáson alapuló bizottsági rendeletre[footnoteRef:5] és különösen annak 105. cikkére, [5:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0134/2024),
1.	mentesítést ad az ENISA (Európai Uniós Kiberbiztonsági Ügynökség) ügyvezető igazgatója számára az ügynökség 2022. évi pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az ENISA (Európai Uniós Kiberbiztonsági Ügynökség) ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc161995957]2. Az Európai Parlament 2024. április 11-i határozata az ENISA (Európai Uniós Kiberbiztonsági Ügynökség) 2022. évi pénzügyi évre vonatkozó elszámolásának lezárásáról (2023/2159(DEC))
Az Európai Parlament,
–	tekintettel az ENISA (Európai Uniós Kiberbiztonsági Ügynökség) 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:6], [6:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:7], [7:  	HL C, C/2023/112, 2023.10.12.] 

–	tekintettel a 2022. évi pénzügyi évre szóló költségvetés végrehajtása tekintetében az Ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9‑0097/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:8] és különösen annak 70. cikkére, [8:  	HL L 193., 2018.7.30., 1. o.] 

–	tekintettel az ENISA-ról (az Európai Uniós Kiberbiztonsági Ügynökségről) és az információs és kommunikációs technológiák kiberbiztonsági tanúsításáról, valamint az 526/2013/EU rendelet hatályon kívül helyezéséről (kiberbiztonsági jogszabály) szóló, 2019. április 17-i (EU) 2019/881 európai parlamenti és tanácsi rendeletre[footnoteRef:9] és különösen annak 31. cikkére, [9:  	HL L 151., 2019.6.7., 15. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló 2018. december 18-i (EU) 2019/715 felhatalmazáson alapuló bizottsági rendeletre[footnoteRef:10] és különösen annak 105. cikkére, [10:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0134/2024),
1.	jóváhagyja az ENISA (Európai Uniós Kiberbiztonsági Ügynökség) 2022. évi pénzügyi évre vonatkozó elszámolásának lezárását;
2.	utasítja elnökét, hogy továbbítsa ezt a határozatot az ENISA (Európai Uniós Kiberbiztonsági Ügynökség) ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

[bookmark: _Toc161995958]3. Az Európai Parlament 2024. április 11-i állásfoglalása az ENISA (Európai Uniós Kiberbiztonsági Ügynökség) 2022. pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2159(DEC))
Az Európai Parlament,
–	tekintettel az ENISA (Európai Uniós Kiberbiztonsági Ügynökség) 2022. évi pénzügyi évre szóló költségvetésének végrehajtására vonatkozó mentesítésről szóló határozatára,
–	tekintettel eljárási szabályzata 100. cikkére és V. mellékletére,
–	tekintettel a Számvevőszék 05/2022. sz. különjelentésére,
–	tekintettel a Költségvetési Ellenőrző Bizottság jelentésére (A9-0134/2024),
A.	mivel bevételi és kiadási mérlegkimutatása[footnoteRef:11] szerint az ENISA (az ügynökség) 2022. évi pénzügyi évre szóló végleges költségvetése 39 207 625 EUR volt, ami a 2021. évhez képest 67,03%-os növekedést jelent; mivel az ügynökség költségvetésének növekedése főként a kiberbiztonsági támogatási cselekvési program kísérleti végrehajtásához kapcsolódó többletfeladatokkal magyarázható; mivel a hivatal költségvetése főként az uniós költségvetésből származik; [11:  	HL C 377/3., 2022.9.30., 2. o.] 

B.	mivel a Számvevőszék az ügynökség 2022. évi pénzügyi évre vonatkozó beszámolójáról készített jelentésében (a továbbiakban: a számvevőszéki jelentés) megállapította, hogy kellő mértékben megbizonyosodott az ügynökség éves beszámolójának megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;
Költségvetési és pénzgazdálkodás
1.	elismeréssel megállapítja, hogy a 2022-es pénzügyi év során folytatott költségvetés-ellenőrzési erőfeszítések eredményeként a folyó év kötelezettségvállalási előirányzatának költségvetési végrehajtási aránya 99,93% volt, ami 2021-hez képest 0,42%-os növekedést jelent; megjegyzi továbbá, hogy a kifizetési előirányzatok folyó évi végrehajtási aránya 52,02%-os volt, ami 2021-hez képest 25,38%-os csökkenést jelent;
2.	kiemeli, hogy az ügynökség végleges költségvetésének összege az igazgatótanács által 2022. augusztus 5-én elfogadott, 15 000 000 EUR összegű módosítás eredménye, amely egy kiberbiztonságot támogató fellépés végrehajtásának köszönhető, amelynek célja, hogy megerősítse az ügynökség reagálását a tagállamok támogatása terén, összhangban megbízatásával; megjegyzi, hogy a kiberbiztonságot támogató fellépés keretében tett kötelezettségvállalások többségét az év végén írták alá, ami magyarázatot ad a viszonylag alacsony kifizetési arányra (és az azt követő jelentős átvitelre);
Teljesítmény
3.	elismerését fejezi ki amiatt, hogy az ügynökség 2022-ben munkaprogramjának 100%-át végrehajtotta; üdvözli, hogy az ügynökség fő teljesítménymutatókat alkalmaz tevékenységeinek és eredményeinek értékelésére a munkaprogramban kitűzött céljai tekintetében; megállapítja, hogy egyes outputok nem érték el teljes mértékben a célkitűzéseiket, mivel az Oroszország által Ukrajna ellen indított jogellenes és provokáció nélküli invázióra válaszul átrangsorolták az erőforrásokat a kiberbiztonsági támogatási fellépés biztosítása érdekében; megjegyzi, hogy a prioritások fent említett átrendezése miatt leginkább érintett outputok között volta a 4.2. „Szabványos működési politikák, eljárások, módszertanok és eszközök kidolgozása és javítása a kiberválságok kezelésére” és az 5.3. „Az értékesítők/szállítók megbízható hálózata fejlesztésének kezdeményezése”;
4.	tudatában van annak, hogy 2022-ben az Oroszország által Ukrajna ellen indított jogellenes és provokáció nélküli invázió uralta az Unió biztonsági menetrendjét; megelégedéssel veszi tudomásul, hogy az ügynökség fokozta koordinációját és felkészültségét, és a kibertevékenységről szóló rendszeres helyzetjelentésekkel hozzájárult az Unió közös helyzetismeretéhez; hangsúlyozza, hogy intenzívebbé vált a koordináció és az információcsere a kiberbiztonsági hálózatokkal is, például a kiberbiztonsági válságkezelő hatóságokból álló európai kiberválságügyi kapcsolattartó szervezetek hálózatával (EU-CyCLONe) és az ügynökség által támogatott számos ágazati közösséggel; üdvözli az ügynökség arra irányuló erőfeszítéseit, hogy kommunikációs csatornákat biztosítson a politikai, operatív és technikai szintek között, valamint fokozza az együttműködést a számítógépes biztonsági eseményekre reagáló csoportok hálózatával;
5.	megelégedéssel veszi tudomásul, hogy 2022-ben az ügynökség tesztelte az uniós hőtérképet, amelynek célja az volt, hogy gyors áttekintést nyújtson az Ukrajna elleni orosz agresszív háborúhoz kapcsolódó kibertevékenység következtében az Unió kritikus ágazatait érintő kiberbiztonsági incidensekről és kibereseményekről; megjegyzi, hogy ezek az ágazatok hozzájárultak a Bizottság integrált helyzetismereti és -elemzési jelentéséhez, amely 52 naprakész információt nyújtott az Ukrajna elleni orosz agresszív háborúval kapcsolatos jelenlegi helyzetről és incidensekről, hozzájárulva az uniós válságkezelési mechanizmushoz;
6.	tudomásul veszi, hogy a Számvevőszék 05/2022. sz. különjelentése szerint „az uniós szervek elleni kibertámadások száma meredeken növekszik és az uniós szerveken belüli kiberbiztonsági felkészültség szintje változó, de összességében nem áll arányban a növekvő fenyegetésekkel”; megjegyzi, hogy mivel az uniós szervek szorosan kapcsolódnak egymáshoz, az egyik gyenge pontja biztonsági fenyegetéseknek teheti ki a többit; kiemeli, hogy a Számvevőszék azt ajánlja, hogy az ügynökség a CERT-EU-val (az uniós intézmények, szervek és ügynökségek számítógépes vészhelyzeteket elhárító csoportjával) együtt helyezzen nagyobb hangsúlyt azokra az uniós szervekre, amelyek kevesebb tapasztalattal rendelkeznek a kiberbiztonság kezelése terén azáltal, hogy: a) azonosítja azon kiemelt területeket, ahol az uniós intézményeknek, szerveknek és ügynökségeknek a legnagyobb támogatásra van szükségük, például érettségi értékelések révén, valamint b) kapacitásépítési intézkedéseket hajt végre egyetértési megállapodásukkal összhangban; felhívja az ügynökséget, hogy foglalkozzon a Számvevőszék által felvetett kérdésekkel, és tegyen jelentést a mentesítésért felelős hatóságnak az ezzel kapcsolatban tett lépésekről;
7.	tudomásul veszi, hogy az ügynökség 2022-ben különböző tevékenységeket folytatott annak érdekében, hogy betöltse szerepét az Unió támogatásában; megjegyzi, hogy bár az ügynökség számos szakpolitikai ügyhöz tudott támogatást nyújtani, mint például a hálózat- és információbiztonsághoz, a kiberrezilienciához és a digitális működési rezilienciához, az erőforrások szűkössége megakadályozta az ügynökséget abban, hogy kiberbiztonsági rendelkezésekkel aktívan támogassa a szakpolitikai dossziékat, például az európai egészségügyi adatteret és más kulcsfontosságú dossziékat, például a digitális piacokat és a digitális szolgáltatásokat; megjegyzi, hogy az egyéb tevékenységek között szerepelt a politikai döntéshozók tájékoztatása a meglévő kiberbiztonsági keretek hatékonyságáról, valamint a kritikus ágazatok támogatása; megjegyzi továbbá, hogy az (EU) 2022/2555 európai parlamenti és tanácsi irányelv[footnoteRef:12] (NIS 2 irányelv) elfogadása a kihívások kezelésére és a szakpolitikák Unió-szerte történő harmonizálására szolgáló intézkedés; tudomásul veszi, hogy a NIS 1 irányelv végrehajtása terén a harmonizáció hiánya széttöredezett szakpolitikai környezethez vezetett, amellyel a NIS 2 irányelv foglalkozik; tudatában van annak, hogy ez utóbbi kiterjeszti hatályát, és új horizontális feladatokat vezet be az ügynökség számára, például a digitális szervezetek uniós nyilvántartását; kiemeli, hogy az ügynökség a kiberbiztonsági környezet változó igényeinek kielégítése érdekében új stratégiával igazította ki szolgáltatásait és erőforrásait; [12:  	Az Európai Parlament és a Tanács (EU) 2022/2555 irányelve (2022. december 14.) az Unió egész területén egységesen magas szintű kiberbiztonságot biztosító intézkedésekről, valamint a 910/2014/EU rendelet és az (EU) 2018/1972 irányelv módosításáról és az (EU) 2016/1148 irányelv hatályon kívül helyezéséről (NIS 2 irányelv) (HL L 333., 2022.12.27., 80. o.).] 

Hatékonyság és hasznok
8.	megjegyzi, hogy az ügynökség arra törekedett, hogy fokozza a más ügynökségekkel és/vagy a Bizottsággal megosztott szolgáltatások használatát, többek között ügynökségek közötti és intézményközi közbeszerzési eljárások, valamint a szolgáltatásoknak az Európai Szakképzésfejlesztési Központtal (Cedefop) és az Európai Kiberbiztonsági Kompetenciaközponttal (ECCC) való megosztása révén; megjegyzi továbbá, hogy 2022-ben az ügynökség szolgálati megállapodást írt alá az újonnan létrehozott Európai Kiberbiztonsági Ipari, Technológiai és Kutatási Kompetenciaközponttal egy adatvédelmi tisztviselő és könyvelői szolgáltatások biztosításáról a központ számára, amelyet 2023-ban kell végrehajtani;
9.	tudomásul veszi az ügynökség által annak érdekében tett lépéseket, hogy a hagyományos személyzeti módszertantól elmozduljon a stratégiai munkaerő-tervezés felé a személyzeti hiányosságok előrejelzése és kezelése érdekében, hogy agilis munkaerőt építsen ki, és forrásokat különítsen el a kiemelt területekre;
10.	üdvözli, hogy az ügynökség számos hálózaton keresztül hozzájárul az ügynökségek közötti megosztott szolgáltatások előmozdításához a közbeszerzés, az emberi erőforrások, az IKT, a kockázatkezelés, a teljesítménymenedzsment, az adatvédelem, az információbiztonság és a számvitel területén; rámutat az együttműködés és a bevált gyakorlatok kiigazításának horizontális előnyeire, valamint arra, hogy a közös kezdeményezések különböző nézőpontokat egyesítenek, csökkentik a párhuzamos erőfeszítéseket, fokozzák a tanulást és erősítik a résztvevők közötti kapcsolatokat; ösztönzi az ügynökséget, hogy találjon olyan belső eljárásokat, amelyeket új informatikai eszközökkel lehetne egyszerűsíteni;
11.	megelégedéssel veszi tudomásul, hogy az ügynökség részt vett az uniós ügynökségek hálózatán belüli kísérleti projektben, amelynek célja, hogy támogassa az uniós ügynökségeket a közelgő új kiberbiztonsági rendeletre való felkészültségük növelésében;
12.	emlékeztet, hogy fokozni kell az ügynökség digitalizálását a belső működés és irányítás tekintetében, de az eljárások digitalizálásának felgyorsítása érdekében is; hangsúlyozza, hogy az ügynökségnek ezzel összefüggésben továbbra is proaktívnak kell lennie, hogy elkerülhető legyen az ügynökségek közötti digitális szakadék;
Személyzeti politika
13.	megállapítja, hogy 2022. december 31-én a létszámterv 89,02%-ban volt végrehajtva: az uniós költségvetés értelmében engedélyezett 82 ideiglenes alkalmazott (szemben a 2021. évi 76 engedélyezett álláshellyel) helyén 73 kinevezett ideiglenes alkalmazott dolgozott; megjegyzi, hogy ezen felül 27 szerződéses alkalmazott, 10 kirendelt nemzeti szakértő, valamint 10 kölcsönmunkaerő és 16 szerződéses alkalmazott dolgozott az ügynökségnél 2022-ben;
14.	aggodalommal állapítja meg, hogy az ügynökség felső és középvezetésében (17-ből 12 férfi, 71%) nem érvényesül a nemek közötti egyensúly; úgy véli, hogy javítani kell a nemek közötti egyensúlyt az ügynökség felső és középvezetésében; emlékeztet a személyzet nemek közötti egyensúlya biztosításának fontosságára, és felhívja az ügynökséget, hogy vegye figyelembe ezt a szempontot a felső- és középvezetésén belüli jövőbeli kinevezések tekintetében; tudomásul veszi, hogy az ügynökség teljes személyzetének nemek szerinti megoszlását: 55-ből 41 férfi (75%); elismeri, hogy az igazgatótanács összetétele nagymértékben függ a tagállamok jelölésétől; nyomatékosan kéri a Bizottságot és a tagállamokat, hogy az ügynökség igazgatótanácsi tagjainak kinevezésekor tartsák szem előtt a nemek közötti egyensúly biztosításának fontosságát; tudomásul veszi a nemek kiegyensúlyozott megoszlását az ügynökség teljes személyzetén belül: 57 férfi (52%) és 53 nő (48%); tudomásul veszi az ügynökség által a nemek közötti egyensúly problémáinak kezelése érdekében tett lépéseket, amelyek magukban foglalják munkaerő-felvételi politikájának felülvizsgálatát a nők jelentkezésének ösztönzése érdekében; megjegyzi továbbá, hogy az ügynökség céges stratégiájában azt tervezte, hogy 2025 végéig megszerzi az uniós ügynökségek hálózati kiválósági tanúsítványát a sokszínűség és a befogadás terén;
15.	megjegyzi, hogy az ügynökség rendelkezik az emberi méltóság védelmére, valamint a lelki és szexuális zaklatás megelőzésére vonatkozó politikával, és hogy az ügynökség tagja a bizalmi személyek ügynökségközi munkacsoportjának; várakozással tekint jelentésük és ajánlásaik elé; megjegyzi, hogy 2022-ben nem számoltak be zaklatási esetekről, és ösztönzi az ügynökséget, hogy a jövőben is folytassa és fejlessze a jövőbeni esetek megelőzésével kapcsolatos munkát;
16.	aggodalmát fejezi ki az ügynökség személyzetén, illetve felső- és középvezetésén belüli földrajzi egyensúlyhiány miatt, mivel a görög állampolgárok aránya 40,9%; kitart amellett, hogy javulásra van szükség; kéri az ügynökséget, hogy erről számoljon be a mentesítésért felelős hatóságnak;
17.	aggodalommal állapítja meg, hogy a 2023. évi munkaprogram kidolgozása során az ügynökség 734 000 EUR forráshiányt állapított meg, és két teljes munkaidős egyenérték hiányát rögzítette a működés terén, valamint 2,5 millió EUR hiányát a céges szolgáltatások terén; megjegyzi továbbá, hogy a 2023–2025 közötti időszakra vonatkozó humánerőforrás-igények alapos értékelése jelentős hiányosságra derített fényt, különösen a kritikus tevékenységek terén, és újabb álláshelyek létrehozása nélkül előfordulhat, hogy az ügynökségnek priorizálnia és módosítania kell a jövőbeli munkaprogramokat az erőforráshiány ellensúlyozása érdekében; tudomásul veszi, hogy az ügynökség igazgatótanácsa azt is jelezte, hogy növelni kell az álláshelyek számát annak érdekében, hogy az ügynökség teljes mértékben és fenntartható módon tudja ellátni megbízatását;
18.	üdvözli az ügynökség arra irányuló erőfeszítéseit, hogy fogyatékossággal élő személyeket alkalmazzon, akadálymentes infrastruktúrát és támogató szolgáltatásokat biztosítva;
19.	megjegyzi, hogy az ügynökség 2022-ben folytatta a személyzet kiegészítő támogatását utalványok, az internet költségeinek megtérítése és a fit@work program révén, és kidolgozta magatartási kódexét, felvázolva az ügynökségnek a személyzet magatartásával és magatartásával kapcsolatos elvárásait;
Közbeszerzés
20.	aggodalommal állapítja meg, hogy a Számvevőszék két olyan esetet talált, amikor az ügynökség alacsony értékű szerződéseket (15 000 EUR alatt) ítélt oda anélkül, hogy értékelő jelentést és az engedélyezésre jogosult tisztviselő által megfelelően jóváhagyott és aláírt odaítélési határozatot bocsátott volna ki, ami ellentétes a költségvetési rendelet I. mellékletének 30.3. és 30.4. pontjával; e tekintetben emlékeztet, hogy a Számvevőszék 2021. évi jelentésében már tett egy hasonló észrevételt, és az ügynökség válaszában kijelentette, hogy már megtette a szükséges lépéseket ezen aggály kezelése érdekében; kitart amellett, hogy fontos az eljárások végrehajtása a költségvetési rendeletnek való teljes körű megfelelés biztosítása érdekében; felhívja az ügynökséget, hogy foglalkozzon a Számvevőszék által felvetett kérdésekkel, és tegyen jelentést az ezzel kapcsolatos fejleményekről a mentesítésért felelős hatóságnak;
21.	tudomásul veszi, hogy a Számvevőszék szerint 2022-ben az ügynökség az ügynökség által kijelölt külső szolgáltató által végzett szakmai értékelést ajánlott fel vezetőinek; megjegyzi, hogy három esetben az ügynökség közvetlenül fizetett a szolgáltatónak e szolgáltatásokért, a fennmaradó 23 esetben pedig a vezetők maguk fizették ki a szolgáltatót, és az ügynökség visszatérítette nekik ezt a költséget; megjegyzi, hogy az ügynökség által a 26 értékelésért kifizetett teljes összeg 120 276 EUR volt; sajnálja, hogy az ügynökség nyílt közbeszerzési eljárás nélkül választotta ki a szolgáltatót, és ezért a Számvevőszék arra a következtetésre jutott, hogy ezek a kifizetések szabálytalanok voltak; felhívja az ügynökséget, hogy foglalkozzon a Számvevőszék által felvetett kérdésekkel, és tegyen jelentést a mentesítésért felelős hatóságnak az ezzel kapcsolatban tett lépésekről;
22.	kitart amellett, hogy a közbeszerzési szabályok célja, hogy lehetővé tegyék a beszerzést végző szervek számára a szükséges áruk és szolgáltatások legjobb áron történő beszerzését, biztosítva ugyanakkor az ajánlattevők közötti tisztességes versenyt, valamint az átláthatóság, az arányosság, az egyenlő bánásmód és a megkülönböztetésmentesség elvének érvényesülését; felhívja az ügynökséget, hogy javítsa tovább közbeszerzési eljárásait, biztosítva az alkalmazandó szabályoknak való teljes körű megfelelést annak biztosítása érdekében, hogy azok a lehető legjobb ár-érték arányt érjék el;
Az összeférhetetlenségek megelőzése és kezelése, valamint az átláthatóság
23.	tudomásul veszi az ügynökségnek az átláthatósággal, valamint az összeférhetetlenségek megelőzésével és kezelésével kapcsolatos meglévő intézkedéseit és az azok biztosítására irányuló folyamatos erőfeszítéseit, és megjegyzi, hogy az igazgatótanács tagjainak önéletrajzait, valamint kötelezettségvállalási és érdekeltségi nyilatkozatait közzétették az ügynökség honlapján, bár néhány önéletrajz hiányzik;
24.	megjegyzi, hogy az ügynökség 2022-ben nem számolt be összeférhetetlenségi esetekről; tudomásul veszi továbbá, hogy az ügynökség elfogadta az igazgatótanács 15/2021. sz. határozatát az összeférhetetlenség megelőzéséről és a nyilatkozatok sablonjainak frissítéséről; kitart amellett, hogy eljárásokat kell bevezetni a „forgóajtó-jelenségre” vonatkozó szabályok betartásának ellenőrzésére és vezető alkalmazottaik szakmai tevékenységének aktív nyomon követésére (beleértve azokat is, akik az elmúlt két évben hagyták el az ügynökséget) annak érdekében, hogy felderíthessék a be nem jelentett „forgóajtó-jelenség” eseteit;
25.	tudomásul veszi, hogy az ügynökség vezetősége és a külső érdekelt felek közötti találkozók menetrendje nyilvánosan elérhető az ügynökség honlapján;
26.	emlékeztet annak fontosságára, hogy az ügynökség munkájának ismertebbé tétele érdekében a polgárok körében legyen láthatóbb a médiában, az interneten és a közösségi médiában;
Belső kontrollrendszerek
27.	megjegyzi, hogy a Belső Ellenőrzési Szolgálat 2021-ben ellenőrzést végzett a stratégiai tervezés programozására és a teljesítménymenedzsmentre vonatkozóan és 2022 áprilisában közzétette végleges ellenőrzési jelentését, amelyben három fontos ajánlás szerepel; megjegyzi továbbá, hogy az ügynökség egyetértett az ellenőrzési észrevételekkel, és megtette a szükséges lépéseket ezen aggályok kezelése érdekében;
28.	megjegyzi, hogy a Számvevőszék szerint az ügynökségnek nincs olyan előre meghatározott értékelési modellje, azaz iránymutatása, amely segítené az értékelő bizottságot az ajánlatok értékelésében; megjegyzi, hogy ez azzal a kockázattal jár, hogy az ajánlatokat az értékelő bizottság különböző tagjai nem értékelik egységesen; felhívja az ügynökséget, hogy foglalkozzon ezzel a Számvevőszék által felvetett kérdéssel, és tegyen jelentést a mentesítésért felelős hatóságnak;
29.	tudomásul veszi, hogy 2022-ben az ügynökség az (EU) 2019/715 bizottsági felhatalmazáson alapuló rendelet[footnoteRef:13] 45. cikkének (8) és (9) bekezdése alapján utólag ellenőrizte a 2021-es pénzügyi évben végrehajtott pénzügyi tranzakciókat; felhívja a figyelmet arra, hogy három hiányosságot azonosítottak, amelyek a pénzügyi tranzakciókra vonatkozó három ajánláshoz vezettek, amelyek egyikét sem tekintették kritikusnak; megjegyzi, hogy a fő hiányosság kezelése érdekében 2022-ben heti nyomon követést vezettek be a kifizetési határidőkre vonatkozó jogi keretnek való megfelelés érdekében, hogy figyelmeztessék az érintett pénzügyi személyzetet a még feldolgozandó sürgős tranzakciókra; [13:  	A Bizottság (EU) 2019/715 felhatalmazáson alapuló rendelete (2018. december 18.) az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról (HL L 122., 2019.5.10., 1. o.).] 

30.	megjegyzi, hogy 2022-ben az ügynökség belső kontrollrendszerei hatékonyságának értékelése a keret mutatóin, valamint a konkrét (kockázat)értékelési jelentésekből, ellenőrzési megállapításokból és más releváns forrásokból származó további információkon alapult; megállapítja, hogy az ügynökség belső kontrollmechanizmusainak értékelése megalapozott bizonyosságot mutat az eredményes és hatékony műveletek megkönnyítése, a minőségi jelentéstétel és a szabályoknak való megfelelés tekintetében, de bizonyos elvek tekintetében némi javításra van szükség a hatékonyság növelése és a belső kontrollok megfelelő végrehajtásának biztosítása érdekében; felszólítja az ügynökséget, hogy tájékoztassa a mentesítésért felelős hatóságot a javulás értékelése tekintetben tett lépésekről;
További megjegyzések
31.	megjegyzi, hogy az ügynökség fontos intézkedéseket hajtott végre a kiberbiztonsági védelem fokozása érdekében, például egy biztonságos e-mail-megoldást (SECEM2), vörös csapatgyakorlatot, nyomon követő javításokat és szigorításokat, a megörökölt rendszerek leszerelését, a belső kiberbiztonsági szakpolitikai keret aktualizálását;
32.	üdvözli, hogy az ügynökség igazgatótanácsa az ügynökség 2022–2024-es egységes programozási dokumentumához hozzáadta azt a célt, hogy 2030-ra valamennyi tevékenysége klímasemleges legyen; megjegyzi, hogy az ügynökség vállalati stratégiájának elfogadásával az ügynökség kulcsfontosságú célkitűzésévé vált az EMAS-tanúsítás és a zöld közbeszerzés; tudomásul veszi, hogy a tanúsítási folyamat várhatóan 2024 folyamán fejeződik be;
°
°	°
33.	a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2024. április 11-i állásfoglalására[footnoteRef:14]. [14:  	Elfogadott szövegek, P9_TA(2024)0280.] 

